NOMEAMENTO DO XEFE DE NEGOCIADO DO DEPARTAMENTO DE INTERVENCIÓN
ADMINISTRACIÓN LOCAL — Municipal — Bueu (Persoal, oposicións, 13/12/2016)

ASUNTO: Nomeamento de David Keith Djassi Palleja DNI num.XXXXXXXXX para ocupar con carácter definitivo o posto de Xefe de Negociado do Departamento de Intervención do Concello de Bueu, mediante Resolución adoptada polo Alcalde-Presidente do Concello de Bueu (num.306-2016) con data 12.05.2016, en base ós antecedentes que constan neste procedemento, a normativa de aplicación, e no exercizo das atribucións recoñecidas no artigo 21.1. r da LBRL.1º Nomear a David Keith Djassi Palleja, DNI num.XXXXXXXXX, funcionaria de carreira do Concello de Bueu (Pontevedra), integrada no Grupo C, Subgrupo C1 e Escala de Administración Xeral, para ocupar, con carácter definitivo, o posto de Xefe de Negociado do Departamento de Intervención do Concello de Bueu. As características do posto de traballo que se prové de forma definitiva son as seguintes: Funcións: As tarefas e funcións propias do posto son as legalmente previstas para o departamento no que se integra. Especialmente colaborará no desenvolvemento das funcións propias do Interventor Xeral, nos supostos de vacante ou cobertura accidental ou provisional deste posto, previa autorización no seu caso, da Dirección Xeral de Administración Local da Xunta de Galicia. As tarefas enunciadas que resultan do catálogo de postos de traballo do Concello, non teñen carácter taxativo, toda vez que cada posto desenvolverá todas aquelas similares ás descritas no eido das funcións propias da súa subescala e segundo as posibilidades da organización e as necesidades do servizo: 2º Diferir o cese por necesidades do servizo, consistentes na esixencia de garantir o normal funcionamento dos servizos administrativos que se prestan no departamento de Secretaría, da funcionaria nomeada no posto de traballo que ocupa na actualidade de Xefe de Negociado do Departamento de Secretaría do Concello de Bueu, por necesidades do servizo, que deberá producirse o 20 día hábil seguinte ó da publicación do anuncio de nomeamento no Boletìn Oficial da Provincia.3º Notificar a presente resolución ó persoal nomeado, coa advertencia que deberá tomar posesión e incorporarse no prazo de tres días hábiles, contado a partir do día seguinte ó do cese, que deberá efectuarse no vixésimo día seguinte ó da publicación do corespondente anuncio no Boletín Oficial da Provincia de Pontevedra O cómputo do prazo posesorio iniciarase cando finalicen os permisos ou licenzas que no seu caso teñan sido concedidos ó interesado.4º Ordear a publicación do correspondente anuncio de nomeamento no B. O. P. e de forma complementaria no Taboleiro de anuncios do Concello e no enlace correspondente ó emprego público da web do Concello de Bueu, e a práctica das notificacións individualizadas ós membros titulares e suplentes, da comisión de valoración.5º Notificar a presente resolución ó rexistro de persoal do servizo administrativo de persoal do Departamento de Intervención, para o seu coñecemento e para os efectos de que se adopten as medidas oportunas en orde ó seu cumprimento e efectividade, así como ó Departamento de Secretaría e ó Concelleiro Delegado da área de xestión de Facenda Local, modernización da administración local e réxime interior. Documento asinado electronicamente á marxe.